**Rozvoj divadelných zručností pre záujemcov z prostredia neprofesionálneho divadla**

***Pozvánka na divadelný workshop***

**Trnavský samosprávny kraj, Trnavské osvetové stredisko** v spolupráci **s Divadlom Jána Palárika v Trnave** v s podporou **Ministerstva kultúry SR** pripravili divadelný workshop pre neprofesionálnych divadelníkov.

Pri príležitosti **Roka slovenského divadla** vytvorili projekt na systémovú podporu ochotníkov, intenzívnejšie prepájať profesionálne a ochotnícke divadlo, podporiť ochotnícke divadlá v trnavskom kraji viacerými formami.

Rok slovenského divadla je v Divadle Jána Palárika a v Trnavskom osvetovom stredisku venovaný ochotníkom ako vyjadrenie úcty k ich práci a zároveň tým skladáme hold výnimočnej slovenskej tradícii ochotníckeho divadla.

Cieľom projektu **Rozvoj divadelných zručností pre záujemcov z prostredia neprofesionálneho divadla** je ponúknuť odbornou otvorenosťou zvyšovanie kvality dramaturgickej, režijnej a hereckej práce. Výsledkom projektu bude zvýšená odborná úroveň v divadelnej oblasti. Hlavným cieľom je nadobúdanie vedomostí, rozvíjanie zručností a umelecko-odborný rast kolektívov a jednotlivcov prostredníctvom poznania v oblasti divadla. Výsledkom projektu budú získané cenné skúsenosti z oblasti neprofesionálneho divadla.

**1.DIVADELNÝ WORKSHOP**

**Propozície**

**Organizátori:** Trnavský samosprávny kraj,Trnavské osvetové stredisko, Divadlo Jána Palárika v Trnave

Názov: **„Autorské písanie – odhaľte v sebe drámu“**

**Termín konania:** 14. 11.2020 a 28.11.2020 od 9,00 h – do 13,00 h

**Miesto konania:** Trnavské osvetové stredisko, Dom hudby, M. Schneidera Trnavského 5 v Trnave

**Odborný lektor**: Mgr. art. Lucia Mihálová, PhD., dramaturgička DJP v Trnave

Termín uzávierky prihlášok (v prílohe) do **6.11.2020.**

**Základná charakteristika:**

**Autorské písanie - odhaľte v sebe drámu** **je určený pre všetkých neprofesionálnych divadelníkov, ktorí sa chcú dozvedieť viac o princípoch tvorby dramatického textu. Workshop** **vedie dramaturgička Divadla Jána Palárika Lucia Mihálová, ktorá je zároveň lektorkou Dielne tvorivého písania v Detskej divadelnej akadémii pri Divadle Jána Palárika. Účastníci workshopu získajú základné vedomosti o štruktúre divadelných hier, aj vývine drámy až k súčasným trendom. V neposlednom rade budú mať účastníci možnosť vyskúšať si novonadobudnuté vedomosti aj v praxi prostredníctvom konkrétnych zadaní.**

**Organizátori účastníkom workshopu garantujú:**

**účasť 2 členov divadelného súboru** workshopu v dňoch **14.11.2020 a 28.11.2020** v sále Trnavského osvetového strediska  **od 9,00 h – 13,00 h.**

zabezpečenie odborného lektora workshopu

**Účastníci si sebou prinesú** perá, poznámkové bloky, dobrú náladu a predovšetkým záujem o divadlo.

**2. DIVADELNÝ WORKSHOP**

**Propozície**

**Organizátori:** Trnavský samosprávny kraj, Trnavské osvetové stredisko, Divadlo Jána Palárika v Trnave

 Názov: **„Réžia je umenie“**

**Termín konania:** 16.10.2020 od 15,00 h do 19,00 h a 17.10.2020 od 13,00 h do 19,00 h

**Miesto konania:** Divadlo J. Palárika v Trnave, Zrkadlová sála

**Odborný lektor**: Mgr. art. Juraj Bielik, ArtD., poverený riadením, umelecký šéf a režisér Divadla Jána Palárika v Trnave

Termín uzávierky prihlášok (v prílohe)do **12.10.2020.**

**Základná charakteristika:**

**Odlišnosť réžie od ostatných umeleckých aktivít spočíva v tom, že na vytváraní diela, na ktorom režisér pracuje, sa podieľajú ďalší činitelia so svojimi individuálnymi tvorivými schopnosťami a subjektívnymi odbornými i životnými skúsenosťami. Združuje a mobilizuje ich práve režisér. Čo to je teda réžia? Organizovanie jednotlivých zložiek divadla alebo svojbytná umelecká činnosť? Práca s hercom, analýza textu, pohľad na priestor ako na vyjadrovací prostriedok... Prelet nad niekoľkými aspektmi réžie. Nevyhnutným predpokladom účastníka workshopu je (ideálne viackrát) prečítaná hra A. P. Čechova Tri sestry (najmä s ohľadom na prvé dejstvo).**

**Organizátori účastníkom režijného workshopu garantujú:**

**účasť 2 členov divadelného súboru workshopu v** dňoch **16.10.2020 a 17.10.2020** v Zrkadlovej sále Divadla Jána Palárika v Trnave.

zabezpečenie odborného lektora workshopu

**Účastníci si sebou prinesú** A. P. Čechov – Tri sestry (v slovenskom preklade)

 **3.DIVADELNÝ WORKSHOP**

**Propozície**

**Organizátori:** Trnavský samosprávny kraj, Trnavské osvetové stredisko, Divadlo Jána Palárika v Trnave

 Názov: **Hľadanie autenticity hereckého prejavu na základe analýzy dramatického textu**

**Termín konania:** 24.10.2020 od 8,30 h do 18,30 h a 7.11.2020 od 8,30 h do 18,30 h

**Miesto konania:** Divadlo J. Palárika v Trnave – štúdio

**Odborný lektor**: Mgr. art. Michal Jánoš, ArtD., herec DJP v Trnave

Termín uzávierky prihlášok (v prílohe)do **19.10.2020.**

**Základná charakteristika:**

**Hľadanie autenticity hereckého prejavu na základe analýzy dramatického textu, poskytuje náhľad všetkým neprofesionálnym divadelníkom do procesu tvorby postavy. Účastníci sa oboznámia so základom analýzy dramatického textu i s tým, ako aplikovať poznatky z analýzy postavy a zachovať si autenticitu a hereckú prirodzenosť. Tento proces bude prebiehať na základe konkrétnych cvičení, vďaka ktorým si budú môcť účastníci uvedomiť, ako zapojiť do svojho javiskového konania informácie nadobudnuté z analýzy a naučili sa ju vo svojej práci vedome a cielenejšie využívať**.

**Organizátori účastníkom režijného workshopu garantujú:**

**účasť 2 členov divadelného súboru workshopu** v dňoch **24.10.2020 a 7.11.2020** v štúdiu Divadla Jána Palárika v Trnave,

zabezpečenie odborného lektora workshopu

**Účastníci si sebou prinesú** perá, poznámkové bloky, dobrú náladu a predovšetkým záujem o divadlo.

**Kontakt**

Mgr. Daniela Polášová, odborná pracovníčka pre divadlo Trnavské osvetové stredisko, polasova.dana@zupa-tt.sk, 0903 418 337